Interviju korisnika za Kokoshinjac

Obavljen je intervju sa korisnikom te su razgovorom specificirani zahtjevi odnosno funkcionalnosti koje su korisniku potrebne u aplikaciji.

Evidencija količine sakupljenih jaja

Korisnici na obiteljskom gospodarstu svakog dana sakupljaju jaja te imaju problem bilježenja količine sakupljenih jaja odnosno potrebno je svakodnevno komunicirati među djelatnicima kako bi se znao točan broj sakupljenih jaja u tom danu. Aplikacijom će se riješiti taj problem na način da će se omogućiti svim korisnicima obiteljskog gospodarstva unos količine pokupljenih jaja u tom danu. Moguće je više unosa u jednom danu.

Evidencija hrane

Hranjenje je još jedna od aktivnosti koja se obavlja svakodnevno na obiteljskom gospodarstvu. Hrana se kupuje u većim količinama i za nekoliko mjeseci te se to evidentira u obliku troška. Hrana se koristi svakodnevno i daje se pomoću mjerica zbog lakšeg snalaženja u količinama. Za potrebe unosa u aplikaciju potrebno je izmjeriti (izvagati) mjericu kojom se daje hrana zbog povećanja točnosti evidencije. Korisnik će unositi broj mjerica koje su dane ( primjer 1,2,3, 2.5 i sl).

Troškovnik

Na obiteljskom gospodarstvu koristi se više oblika žitarica, suhi kruh i krumpir kao hrana za kokice. Cijene za navedeno variraju te je potrebno omogućiti izmjenu cijene prilikom svake nabave. Neke od žitarcia koje se koriste su pšenica - posije, kukuruz – šrot. Cijena kukuruza i pšenice je oko 2kn, vreća kruha košta 15kuna a krumpir je 1kn po kilogramu.

Pregled podataka

Korisniku je potrebno omogućiti pregled sakupljenih podataka kako bi se mogli šepuriti po selu koliko je jaja proizvedeno kao i pregledati koliko je jaja proizvedeno u kojem dijelu godine. Prikazati minimalnu i maksimalnu količinu jaja proizvedenih po mjesecu kao i potrošnju hrane za pojedini mjesec. Ukoliko je moguće prikazati grafički. Na ovaj će način korisnik dobiti uvid u odnos uložene hrane i dobivenih jaja te na taj način moći intervenirati u određenim situacijama i na taj način povećati prinos.