Pitanja za intervju

### Plan intervjua

|  |  |
| --- | --- |
| Sustav: | Web aplikacija |
| Projekt: | Kokoshinjac |
| Učesnik(ci): | Djelatnici obiteljskog gospodarstva |
| Datum: | 12.3.2021 |
| Vrijeme: | 19:54 |
| Mjesto: | Bakar |
| Trajanje: | 1h 12 min |
| Namjena: | Odrediti funkcionalnosti i probleme koji se rjesavaju |
| Dokumenti: |  |

### Detalji o korisniku sustava

|  |  |
| --- | --- |
| Ime i prezime: | Ružica Nomalas |
| Firma/odjel: | OPG |
| Uloga u sustavu: | Voditelj OPG-a |

### Zadaci korisnika

|  |
| --- |
| Na koje načine akter koristi sustav? |
| Voditelj se brine o nabavi hrane, količinom sakupljenih jaja kao i o hranjenju kokica. |
| Koje zadatke izvršava/za koje je odgovoran? |
| Ostali djelatnici imaju zadatke da sakupljaju jaja i hrane kokoši. Najčešće do ovih aktivnosti dolazi oko 2 puta dnevno. |
| Kome je odgovoran za izvršavanje zadataka? |
| Svi djelatnici odgovorni su voditelju OPG-a dok je voditelj odgovoran prema sebi i kokošima. |
| Na koji način se izvršavaju zadaci? Opis! |
| Zadatci se izvršavaju 2 puta dnevno kao što je već spomenuto. U zadatke spada sakupljanje jaja i hranjenje kokoši. Sakupljanje se vrši ručno te je potrebno voditelju prijaviti broj sakupljenih jaja zbog evidencije, također prilikom sakupljanja jaja potrebno je odraditi hranjenje kokoši. Hranjenje se odvija pomoću unaprijed određene posude za davanje hrane te se ovisno o potrebi daje 1 do 2 posude odnosno mjerice. Što se tiče nabave hrane ista se naručuje za nekoliko mjeseci i u to spadaju suhi kruh( kupuje se u pekari), žitarice – kukuruz. pšenica, posije, koncentrat(direktno od proizvođača). |
| Postoje li problemi i koji su u izvršavanju zadataka? |
| Jedan od problema koji se učestalo pojavljuje je pitanje koliko je bilo jaja odnosno koliko je pojedini djelatnik sakupio jaja. Uz ovaj problem o količini jaja pojavljuje se i problem je li hrana dana kokošima te da li je napunjena voda. Što se tiče nabave hrane cijena je varijabilna i teško je u papirima pratiti cijenu koja je plaćena po kilogramu hrane te voditelj nema uvid u recimo godišnju potrošnju sredstava. |

### Identifikacija problema

Pitanja ponoviti više puta!

| Na koje probleme korisnik nailazi tijekom posla? |
| --- |
| Korisnik se najčešće susreće s problemom o količini sakupljenih jaja kao i s pitanjem da li je hrana dana kokošima budući da nema potrebe prekomjerno ostavljati hranu ako još nije potrebno dodavati. Također za vodu vrijedi kao i za hranu. Vođenje OPG-a zahtjeva sredstva koja nisu neograničena te je potrebno pažljivo njima upravljati kako bi se maksimizirao profit na što direktno utječe cijena po kojoj se nabavlja hrana koja također diktira prodajnu cijenu jaja. |
| Postoje li standardni načini rješavanja tih problema? |
| Standardni način za rješavanje problema količine je spremanje jaja u karton no nije moguće efikasno svakodnevno pratiti kolika je količina sakupljena. Što se hrane i vode tiče hrana se daje svaki dan bez kontrole i ikakve optimizacije dok se voda puni po potrebi ovisno o potrošnji i vremenskim uvjetima. Prilikom nabave hrane cijene se zapisuju na papiriće i teško je voditi evidenciju o troškovima koji se događaju jer je trenutni sustav građen ad hoc. |
| Postoji li bolji način za riješiti problem? |
| Aplikacijom bi se omogućilo da svaki djelatnik ima mogućnost unosa količine sakupljenih jaja kao i evidencija da li je dana hrana i voda. Na ovaj bi se način riješili i evidentirali svi problemi koji trenutno postoje u sustavu te se dobila osnova za stvaranje analize što bi voditelju dalo bolji uvid u stanje sustava kao i potrošnju materijala, troškove i potencijalni profit od prodaje sakupljenih jaja. |

### Sumarizacija problema

* Grupirati probleme, opisati ih vlastitim riječima
* Pročitati to korisniku!
* Slaže li se ovo što je napisano s korisnikovim očekivanjima?
* Navesti 3-4 najbitnije stavke za implementaciju

|  |
| --- |
| Problemi koji se pojavljuju su kontrola djelatnika i voditelja o izvršenim poslovima.  Naravno da je od izrazite važnosti da djelatnici poštuju načela i pravila da će unositi u aplikaciju obavljene poslove u smislu količine jaja koja je sakupljena prilikom obilaska, unos količine (broj mjerica – posuda ) hrane i markacije da je data voda kokošima. U početku je moguće naići na poteškoće s obzirom na to da korisnici do sada nisu obavljali ovakve vrste aktivnosti te će im ovo stvoriti dodatni vid poslovnih aktivnosti ali sve u svrhu napredovanja i stvaranja boljih radnih uvjeta.  Voditelju će se svakako olakšati vođenje sustava s obzirom na to da će imati podatke o potrošnji sredstava na hranu kao i dodane izračune kao ostvareni dohodak i sve rashode koji se događaju u sustavu.  Evidencija količine jaja  Evidencija količine hrane  Evidencija o vodi  Izračun troškova nabave hrane |

### Identificiranje nefunkcionalnih zahtjeva

|  |
| --- |
| Koju razinu edukacije ima korisnik? |
| Korisnik sustava ima nisku do srednju razinu edukacije što znači da se služi računalom i mobitelom ali ne više od jedan sat dnevno. |
| Koju razinu vještina rada na računalu ima korisnik kojem je sustav namijenjen? |
| Korisnik sustava ima nižu do srednju razinu vještine rada na računalu. |
| Koji drugi informatički sustavi se koriste u firmi i na kojim platformama? |
| U ovom OPG-u se ne koriste drugi informacijski sustavi. |
| Kako se novi sustav može povezati s postojećim IT sustavima? Postoji li potreba za tim? |
| S obzirom na to da ne postoje drugi sustavi nema potrebe za povezivanjem ni migracijom podataka. |
| Postoje li planovi za nadogradnju postojećih sustava ili platformi? |
| Trenutno se ne planira nadogradnja. Ali buduću nadogradnju je uvijek moguće naknadno dogovoriti. |
| Koja su očekivanja korisnika od novog sustava? |
| Očekivanja su da će sustav olakšati vođenje evidencije o hranjenju, sakupljanju kao i vođenje podataka o nastalim troškovima. |
| Kakvu vrstu dokumentacije korisnik očekuje na kraju? |
| Jednostavno čitljivu. |
| U kojoj mjeri bi sustav trebao biti dostupan? |
| Sustav bi trebao biti dostupan u svakom trenutku s time da je veći naglasak na dostupnost nego na brzinu sustava. |
| Koja su očekivanja korisnika vezana uz performanse sustava? |
| Da sustav bude intuitivan i radi fluidno po mogućnosti bez gubitka podataka i rušenja sustava. |
| Tko će održavati i konfigurirati sustav? |
| Kreatori sustava su dužni i konfigurirati i održavati sustav po potrebi. |
| Kako bi se sustav trebao instalirati i konfigurirati? |
| Instalacija i konfiguracija sustava nije nužno potrebna pošto je ideja sustava da bude dostupna na uređajima koji imaju internetsku vezu kroz web preglednik. |
| Koji su planovi za backup podataka? |
| Sustav ima planiranje backupe kroz *firestore* bazu podataka. |
| Koji su sigurnosni zahtjevi? |
| Sigurnost će se održavati sustavom autentifikacije. Pošto je ciljana i jednostavnost sustava koristit će se *cache* kako bi spremili podaci korisnika čime će se maknuti potreba za prijavom nakon inicijalne prijave. |
| Kako će se sustav distribuirati? |
| Web aplikacija se planira distribuirati koristeći *DigitalOcean* server i *nginx* kao web server. |
| Postoje li još neke specifičnosti ili zahtjevi o kojima bi trebalo voditi računa? |
| Ideja dizajna sustava se temelji na *KISS (keep it simple and stupid*) principu. |